Lo río Queiles tien un trazau perpendicular a Ebro, pero no siempre ha estau asinas, se sabe que i ha habiu un fenomeno de captura fluvial por l'analís cheomorfolochica de las forma de la cuenca de lo Queiles y de la cuenca de La Uecha. Esta analís amuestra que antes yera un afluent de La Uecha y se i reculliba en la zona de Vera de Moncayo, chirando muito más enta l'este auguas ta baixo de Los Fayos y pasando por l'actual Uecha de Sant Martín, a lo sur d'a sierra formada por l'aliniación de "La Ciesma", L'"Albortú", lo "Plano del Gorrión" y "Mont Albo", coincidindo d'alto u baixo con lo trazau de la carretera Trasmoz-Los Fayos.